Апошнія шэсць год у школе стала таксама добрай традыцыяй арганізоўваць шматдзённыя аўтобусныя падарожжы па нашай краіне. Год моладзі многім запомніцца цікавай і паспяховай вандроўкай па маршруце: Нарач — Барысаў — Орша — Александрыя — Магілёў — Бабруйск — Гомель — Нацыянальны парк “Прыпяцкі” — Мікашэвічы — Тураў — Пінск — Кобрын — Брэст — Косава — Ружаны — Ваўкавыск — Гродна — Аўгустоўскі канал — Ліда — Ашмяны — Гервяты — Нарач. Паўсотні вучняў і настаўнікаў на аўтобусе Нацпарку “Нарачанскі” пераадолелі больш за 2200 кіламетраў. За шэсць дзён наведалі чатыры абласныя цэнтры, праехалі па тэрыторыі 39 раёнаў. Пабывалі на малочным заводзе ў Тураве, у Кобрыне — на вытворчасці па выпуску дэталей да трактароў “Беларус”. Нашы настаўнікі на працягу ўсёй экскурсіі рас­павядалі пра гіс­тарычныя факты, узгадвалі цікавае пра тыя мясціны, па якіх імчаў наш аўтобус.